**ТАНИЛЦУУЛАГА**

Орчин үед монгол гэр энгийн сууцнаас гадна аялал жуулчлал, уул уурхай, ёслол хүндэтгэл, экспортын гэх мэт олон зориулалтаар ашиглагдах болсон. Үүнтэй уялдаад монгол гэр олон янзын овор хэмжээ, хийц загвараар үйлдвэрлэгдэж байна. Зах зээлийн хэрэгцээ шаардлагаа даган монгол гэрийн иж бүрдэл үйлдвэрлэдэг аж ахуйн нэгж, иргэдийн тоо ч сүүлийн жилүүдэд мөн нэмэгдсэн.

Хэдийгээр монгол гэрийн хэрэглээ өрөгжиж, төрөл бүрийн хийц загвартай үйлдвэрлэгдэж байгаа боловч “Монгол гэрийн мод. ерөнхий техникийн шаардлага MNS 0370:2003”, “Монгол гэрийн дулаалгын бүрээс. Техникийн шаардлага MNS 5801:2007” стандартуудыд 2003, 2007 оноос хойш шинэчлэгдээгүй өнөөдрийг хүрчээ. Монгол гэрийн өнөөдрийн хэрэгцээ, шаардлага нь гэрийн иж бүрдэл үйлдвэрлэгчид болон экспортологчид зарим асуудлыг бий болгож байна. Тухайлбал, хуучин стандартад гэрийн ангилал, хийц хэсэглэлийн хэмжээ, модны төрөл зүйлтэй холбоотой зарим тайлбар, заалтууд тусгагдаагүй байгаа нь үйлдвэрлэлийн болон экспортын үе шатанд үл ойлголцол үүсдэг. Эдгээр асуудалтай холбоотой зарим зүйл, заалтуудыг шинээр нэмж дээрх хоёр стандартад тусгаж шинэчлэн боловсруулах ажлыг хийх зайлашгүй шаардлага гарч ирж байна.

Ой модны сургалт, судалгааны хүрээлэн нь ХХААХҮЯам-ны захиалгаар “Монгол гэрийн мод. ерөнхий техникийн шаардлага MNS 0370:2003”, “Монгол гэрийн дулаалгын бүрээс. Техникийн шаардлага MNS 5801:2007” “стандартуудыг шинэчлэн боловсруулах ажлыг 2020 оны 10 дугаар сарын 20 оос 11 дүгээр сарын 20 хооронд хийж гүйцэтгэв.

Энэхүү ажлын хүрээнд стандартуудад дараах зүйл, заалтуудыг нэмж, шинэчлэн боловсруулав. “Монгол гэрийн мод. Ерөнхий техникийн шаардлага MNS 0370:2003” стандартад шинээр оруулсан өөрчлөлтүүдийг 1-р хүснэгт, “Монгол гэрийн дулаалгын бүрээс. Техникийн шаардлага MNS 5801:2007” стандартад оруулсан оруулсан өөрчлөлтүүдийг 2-р хүснэгтээр тус тус харуулав.

*1-р хүснэгт*

|  |  |  |
| --- | --- | --- |
| **Стандартын хэсэг** | **Шинээр нэмж тусгасан асуудал** | **Хуучин стандартын шинэчлэгдсэн байдал** |
| **Хамрах хүрээ** | Шинэчлэн найруулсан  | Өөрчлөгдсөн |
| **Норматив ишлэл** | Өөрчлөлт ороогүй  | Өөрчлөлт ороогүй |
| **Нэр томъёо, тодорхойлолт** | Гэрийн модны 25 нэр томьёо, тодорхойлолт | Шинээр нэмж оруулсан. |
| **Ангилал** | Ердийн болон Тусгай хэрэгцээний гэр | Шинээр нэмж оруулсан. |
| **Гэрийн хийц хэсэглэийн хэмжээ** | Зургаан яс модтой хаалганы хэмжээ; ханын цонхны хэмжээ | Шинээр нэмж оруулсан. |
| **Техникийн шаардлага** | Шинэчлэн найруулсан | Өөрчлөлт орсон |
| **Гэрийн хана** | Ханын цонх | Өөрчлөлт орсон |
| **Гэрийн багана** | Нэмэлт тайлбар | Өөрчлөлт орсон |
| **Гэрийн хаалга** | Нэмэлт тайлбар | Өөрчлөлт орсон |
| **Гэрийн модны өнгө, өнгөлгөө** | Шинээр нэмж оруулсан. | Шинээр нэмж оруулсан. |
| **Чанарыг шалгах арга**  | Өөрчлөлт ороогүй  | Өөрчлөлт ороогүй |
| **Гэрийн модонд байж болох согогын хэмжээ** | Өөрчлөлт ороогүй | Өөрчлөлт ороогүй |
| **Савлах, хаяглах ажиллагаа** | Өөрчлөлт ороогүй | Өөрчлөлт ороогүй |
| **Хадгалах тээвэрлэх журам** | Өөрчлөлт ороогүй | Өөрчлөлт ороогүй |

*2-р хүснэгт*

|  |  |  |
| --- | --- | --- |
| **Стандартын хэсэг** | **Шинээр нэмж тусгасан асуудал** | **Хуучин стандартын шинэчлэгдсэн байдал** |
| **Хамрах хүрээ** | Өөрчлөлт ороогүй | Өөрчлөлт ороогүй |
| **Норматив ишлэл** | Өөрчлөлт ороогүй  | Өөрчлөлт ороогүй |
| **Нэр томъёо, тодорхойлолт** | Өөрчлөлт ороогүй | Өөрчлөлт ороогүй |
| **Ангилал** | Шалавч, Хатавчны дулаалга, Шалны уур тусгаарлагч | Шинээр оруулсан |
| **Гэрийн дулаалгын бүрээснйи иж бүрдлүүдийн хэмжээс ба бусад шаардлага** | Зарим хэмжээснүүдийг нэмж оруулсан | Өөрчлөлт орсон |
| **Гэрийн дулаалгын бүрээс** | Хонины ноосон дулаалга | Шинээр оруулсан |
| **Техникийн шаардлага** | Өөрчлөлт ороогүй  | Өөрчлөлт ороогүй |
| **Туршилт хийх аргачлал** | Өөрчлөлт ороогүй | Өөрчлөлт ороогүй |
| **Шалгаж хүлээж авах** | Өөрчлөлт ороогүй | Өөрчлөлт ороогүй |
| **Хадгалалт, хураах ба савлах, хаяглах** | Өөрчлөлт ороогүй | Өөрчлөлт ороогүй |